hotchpotch/miracl-hf-unified huggingface dataset:
Harjavallan suurteollisuuspuisto
Harjavallan suurteollisuuspuisto on metalli- ja kemianteollisuuden keskittymä Satakunnassa Harjavallan kaupungissa. Se sijaitsee kaupungin keskustan tuntumassa, Valtatie 2:n ja Tampere–Pori-radan välittömässä läheisyydessä. Noin 300 hehtaarin laajuisella alueella toimii kaikkiaan 17 yritystä, joiden palveluksessa on vakituisesti vajaat 1 200 työntekijää. Suurteollisuuspuisto muodostuu entisistä Outokummun ja Kemiran tehtaista.
Harjavallan suurteollisuuspuisto sai alkunsa jatkosodan aikana kesällä 1944, viranomaisten määrättyä Imatralla toimivan Outokumpu Oy:n kuparisulaton siirrettäväksi Länsi-Suomeen kauemmas sotatoimialueelta. Harjavalta valikoitui paikaksi, koska energian saanti oli paikkakunnalla turvattua vuonna 1939 valmistuneen Harjavallan voimalaitoksen ansiosta. Toinen vaikuttanut seikka oli Poriin vuonna 1940 valmistunut Outokummun metallitehdas. Kuparisulaton tuotteiden jatkojalostus oli näin ollen mahdollisimman lähellä. Kuparisulatto aloitti toimintansa vuoden 1945 tammikuussa.
Kahta vuotta myöhemmin valmistui Rikkihappo- ja Superfosfaattitehtaat Oy:n rikkihappotehdas, joka valmisti sulaton kaasuista raaka-ainetta lannoiteteollisuudelle. Lannoitetehdas aloitti toimintansa 1948. Vuonna 1959 aloitettiin nikkelin valmistus Outokumpu Oy:n tehtaalla. Kupari- ja nikkelitehtaat laajensivat toimintaansa seuraavina vuosikymmeninä. 1970-luvun alussa käynnistettiin happitehdas. Uusi rikkihappotehdas ja AGA:n ilmakaasutehdas valmistuivat 1980-luvulla.
Outokumpu-konsernin yhtiöittäminen oli aloitettu 1980-luvulla ja vuonna 1990 kupari-nikkeliryhmästä muodostettiin Outokumpu Harjavalta Metals Oy. Vuosina 1993-1996 toteutettiin 1,5 miljardia markkaa (noin 330 milj. euroa ) maksanut laajennusprojekti, jonka ansiosta nikkelin ja kuparin tuotanto pystyttiin kaksinkertaistamaan. Projektin aikana rakennettiin myös uusi savupiippu, joka on yksi Suomen korkeimmista rakennelmista.
Vuonna 2000 Outokumpu päätti luopua nikkeliteollisuudestaan ja Harjavallan nikkelitehdas myytiin amerikkalaiselle OM Groupille. Se puolestaan kauppasi tehtaan vuonna 2007 venäläiselle Norilsk Nickel-konsernille. Outokumpu Harjavalta Metals puolestaan siirtyi yritysjärjestelyiden myötä osaksi ruotsalaista Boliden-konsernia vuonna 2004. Kemira GrowHow-nimellä toiminut lannoitehdas myytiin vuonna 2008 norjalaiselle Yaralle. Harjavallan suurteollisuuspuisto -nimitys otettiin käyttöön viimeisimpien yrityskauppojen myötä. Vuonna 2014 alueella tapahtui Harjavallan nikkelipäästö.
Uimahyppyjen Euroopan-mestaruuskilpailut
Uimahyppyjen Euroopan-mestaruuskilpailut ovat LEN:in järjestämät uimahyppykilpailut. Parittomina vuosina mestaruuskilpailut pidetään erillisenä kilpailuna ja parillisina vuosina ne ovat osa uinnin pitkän radan Euroopan-mestaruuskilpailuja. Ensimmäiset erilliset kilpailut pidettiin Torinossa vuonna 2009.
Liekkisulatus
Liekkisulatus on Suomessa kehitetty kuparin sulatusmenetelmä. Menetelmää käytetään myös lyijyn ja nikkelin valmistamiseen. Periaate tunnettiin jo vanhastaan, mutta se kehitettiin teolliseen käyttöön vasta Outokumpu Oy:n Harjavallan tehtailla vuosina 1945–1949.
Liekkisulatus tarkoittaa malmin tai rikasteen oman palamislämmön käyttämistä prosessin energiana. Ulkopuolelta tarvitaan vain hapella väkevöityä ilmaa, jota puhalletaan liekkisulatusuuniin. Saatavasta kuparikivestä vähennetään vielä epäpuhtauksia konvertteriuunissa. Anodiuunikäsittelyn jälkeen kupari puhdistetaan elektrolyysillä 99,99-prosenttiseksi.
Tarve menetelmän kehittämiseen ja käyttöönottoon syntyi Suomessa sodan jälkeen vallinneen energiapulan myötä. 1930-luvulla oli siirrytty sähkösulatukseen, mutta se tuli nyt aivan liian kalliiksi. Energian hinta oli noussut, kun huomattava osa vesivoimaloista jäi Neuvostoliitolle luovutetuille alueille. Menetelmää kehittämässä olleista insinööreistä tunnetaan erityisesti Petri Bryk, jota pidetäänkin liekkisulatuksen isänä.
Yrjö Karilas tosin sanoo Koululaisen muistikirja -vuosikirjassaan että Bryk kehitti liekkisulatuksen yhteistyössä diplomi-insinööri John Ryselinin kanssa.
Menetelmä myytiin ensimmäisenä Japaniin 1950-luvulla. Sen jälkeen Outokumpu on myynyt lisenssin yli 50 maahan. 1970-luvulla se nousi maailmalla erittäin suosituksi energiakriisin myötä. Myös tiukentuneet ympäristömääräykset vaikuttivat asiaan, koska liekkisulatus on huomattavasti puhtaampi menetelmä sähkösulatukseen verrattuna. Nykyään yli 50 % maailman kuparista tuotetaan liekkisulatusteknologialla.
Yhteisellä matkalla
Yhteisellä matkalla. VR 150 vuotta on historioitsija Seppo Zetterbergin kirjoittama Valtionrautateiden eli VR-yhtymän juhlahistoriikki, jonka WSOY on julkaissut vuonna 2012.
Rautateiden rakentamisen alkuvaiheet osuivat Suomessa yllättävän varhaiseen aikaan, sillä Ruotsissakin oli siirrytty rautatiekauteen vasta muutama vuosi aiemmin. Syynä oli se että Venäjällä oli rautatieaate omaksuttu varhain, ja rata Pietarin ja Moskovan välille oli avattu 1851. Rautateillä oli teoksen mukaan ratkaiseva merkitys yhteiskunnan kehitykselle.
Teos kuvaa muun muassa rautatienrakentamisen dramaattisia alkuvaiheita, joita ei Helsingin–Hämeenlinnan radan avaamisen 1862 jälkeen juhlittu, sillä rata Suomesta Pietariin vei tuhansien nälkävuosien heikentämien ihmisten hengen.
Kriitikko toteaa että Zetterbergin historiikki on yrityshistoriikkien parhaasta päästä kertoessaan sujuvasti pakollisten hallintouudistusten ja muiden lisäksi myös tarinoita. Kuvituksen todetaan kruunaavan teoksen.
HMS Welland
HMS Welland oli Britannian Kuninkaallisen laivaston River-luokan torpedovenehävittäjä.
Alus tilattiin Tarrow and Companyltä Poplarista osana vuosien 1902-1903 laivasto-ohjelmaa. Sen köli laskettiin 1. lokakuuta 1902 Yarrow Shipbuildersin telakalla ja alus laskettiin vesille 14. huhtikuuta 1904. Alus valmistui saman vuoden heinäkuussa.
"HMS Welland" myytiin 30. kesäkuuta 1920 romutettavaksi.
HMS Ribble (1904)
HMS Ribble oli Britannian Kuninkaallisen laivaston River-luokan torpedovenehävittäjä.
Alus tilattiin Yarrow and Companyltä Poplarista osana vuosien 1901-1902 laivasto-ohjelmaa. Sen köli laskettiin 4. heinäkuuta 1902 ja alus laskettiin vesille 19. maaliskuuta 1904. Alus valmistui saman vuoden kesäkuussa.
"HMS Ribble" myytiin 29. heinäkuuta 1920 romutettavaksi.
HMS Teviot (1903)
HMS Teviot oli Britannian Kuninkaallisen laivaston River-luokan torpedovenehävittäjä.
Alus tilattiin Tarrow and Companyltä Poplarista osana vuosien 1901-1902 laivasto-ohjelmaa. Sen köli laskettiin 10. heinäkuuta 1902 ja alus laskettiin vesille 7. marraskuuta 1903. Alus valmistui huhtikuussa 1904.
"HMS Teviot" myytiin 23. kesäkuuta 1919 romutettavaksi.
HMS Usk (1903)
HMS Usk oli Britannian Kuninkaallisen laivaston River-luokan torpedovenehävittäjä.
Alus tilattiin Tarrow and Companyltä Poplarista osana vuosien 1901-1902 laivasto-ohjelmaa. Sen köli laskettiin 30. heinäkuuta 1902 ja alus laskettiin vesille 25. heinäkuuta 1903. Alus valmistui maaliskuussa 1904.
"HMS Usk" myytiin 29. heinäkuuta 1920 romutettavaksi.
HMS Gala
HMS Gala oli Britannian Kuninkaallisen laivaston River-luokan torpedovenehävittäjä.
Alus tilattiin Tarrow and Companyltä Poplarista osana vuosien 1903-1904 laivasto-ohjelmaa. Sen köli laskettiin 1. helmikuuta 1904 ja alus laskettiin vesille 7. tammikuuta 1905.
"HMS Gala" upposi kolaroituaan "HMS Attentiven" kanssa Harwichin edustalla 27. huhtikuuta 1908.
HMS Garry (1905)
HMS Garry oli Britannian Kuninkaallisen laivaston River-luokan torpedovenehävittäjä.
Alus tilattiin Tarrow and Companyltä Poplarista osana vuosien 1903-1904 laivasto-ohjelmaa. Sen köli laskettiin 25. huhtikuuta 1904 ja alus laskettiin vesille 21. maaliskuuta 1905. Alus valmistui saman vuoden syyskuussa.
"HMS Garry" myytiin 22. lokakuuta 1919 romutettavaksi.
HMS Foyle (1903)
HMS Foyle oli Britannian Kuninkaallisen laivaston River-luokan torpedovenehävittäjä.
Alus tilattiin Cammell Lairdilta Birkenheadistä osana vuosien 1901-1902 laivasto-ohjelmaa. Sen köli laskettiin 15. elokuuta 1902 ja alus laskettiin vesille 25. helmikuuta 1903. Alus valmistui maaliskuussa 1904.
"HMS Foyle" upposi 15. maaliskuuta 1917 osuttuaan miinaan Doverin salmessa.
HMS Itchen (1903)
HMS Itchen oli Britannian Kuninkaallisen laivaston River-luokan torpedovenehävittäjä.
Alus tilattiin Cammell Lairdilta Birkenheadistä osana vuosien 1901-1902 laivasto-ohjelmaa. Sen köli laskettiin 18. elokuuta 1902 ja alus laskettiin vesille 17. maaliskuuta 1903. Alus valmistui tammikuussa 1904.
"HMS Itchen" upposi 6. heinäkuuta 1917 Pohjanmerellä Saksan keisarillisen laivaston sukellusveneen "SM U-99":n torpedoimana.
HMS Blackwater (1903)
HMS Blackwater oli Britannian Kuninkaallisen laivaston River-luokan torpedovenehävittäjä.
Alus tilattiin Cammell Lairdilta Birkenheadistä osana vuosien 1902-1903 laivasto-ohjelmaa. Sen köli laskettiin 27. elokuuta 1902 ja alus laskettiin vesille 25. heinäkuuta 1903. Alus valmistui maaliskuussa 1904.
"HMS Blackwater" upposi Dungenessin edustalle 6. huhtikuuta 1909 kolaroituaan "SS Heron" kanssa.
HMS Liffey (1904)
HMS Liffey oli Britannian Kuninkaallisen laivaston River-luokan torpedovenehävittäjä.
Alus tilattiin Cammell Lairdilta Birkenheadistä osana vuosien 1903-1904 laivasto-ohjelmaa. Sen köli laskettiin 22. maaliskuuta 1904 ja alus laskettiin vesille 23. syyskuuta. Se valmistui toukokuussa 1905.
"HMS Liffey" myytiin 23. kesäkuuta 1919 romutettavaksi.
Juuso Kevari
Juuso Kevari (s. 10. heinäkuuta 1992 Vaasa) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Pelipaikaltaan hän on maalivahti.
Juniorivuosinaan Kevari edusti Vaasan Palloseuraa. Hän debytoi aikuisten tasolla Kakkosta FC Kiiston riveissä. Kaudeksi 2012 hän palasi takaisin kasvattajaseuransa VPS:n riveihin. Kaudella 2012 Kevari teki liigadebyyttinsä Turun Palloseuraa vastaan ja pelasi kaudella neljä Veikkausliigaottelua.
Kaudeksi 2013 Kevari siirtyi FC YPA:n riveihin ja pelasi jokaisen ottelun alusta loppuun.
Kevari on niin ikään VPS:ssa pelanneen Harri Kevarin poika.
HMS Moy (1904)
HMS Moy oli Britannian Kuninkaallisen laivaston River-luokan torpedovenehävittäjä.
Alus tilattiin Cammell Lairdilta Birkenheadistä osana vuosien 1903-1904 laivasto-ohjelmaa. Sen köli laskettiin 22. maaliskuuta 1904 ja alus laskettiin vesille 10. marraskuuta. Se valmistui kesäkuussa 1905.
"HMS Moy" myytiin 27. toukokuuta 1919 romutettavaksi.
HMS Ouse (1905)
HMS Ouse oli Britannian Kuninkaallisen laivaston River-luokan torpedovenehävittäjä.
Alus tilattiin Cammell Lairdilta Birkenheadistä osana vuosien 1903-1904 laivasto-ohjelmaa. Sen köli laskettiin 22. maaliskuuta 1904 ja alus laskettiin vesille 7. tammikuuta 1905. Se valmistui vielä saman vuoden syyskuussa.
"HMS Ouse" myytiin 22. lokakuuta 1919 romutettavaksi.
Pernaruohot
Pernaruohot ("Sisymbrium") on kasvisuku ristikukkaiskasvien heimossa. Siihen kuuluu 51 lajia. Pohjoismaissa kasvavat pernaruohot ovat tavallisesti yksivuotisia ruohokasveja, joilla on usein haarova varsi. Pernaruohojen kukat ovat useimmin pienet ja keltaiset. Hedelmänä ovat pitkät lidut, joissa siemenet sijaitsevat riveittäin kahdessa lokerossa.
Suomessa on tavattu yhteensä yhdeksän eri pernaruoholajia. Ne ovat melko harvinaisia–hyvin harvinaisia ja ovat kaikki tulokaslajeja. Yleisin pernaruoho on eteläisimmässä Suomessa melko tavallinen rohtopernaruoho.
HMS Stour (1905)
HMS Stour oli Britannian Kuninkaallisen laivaston River-luokan torpedovenehävittäjä.
Cammell Laird Birkenheadistä valmisti aluksen varastoon. Sen köli laskettiin 5. joulukuuta 1904 ja alus laskettiin vesille 3. kesäkuuta 1905. Laivasto lunasti aluksen vasta 1909 50000 punnalla ja se otettiin palvelukseen onnistuneiden lokakuussa 1909 järjestettyjen koeajojen jälkeen maaliskuussa 1910.
"HMS Stour" myytiin 30. elokuuta 1919 romutettavaksi.
HMS Test (1905)
HMS Test oli Britannian Kuninkaallisen laivaston River-luokan torpedovenehävittäjä.
Cammell Laird Birkenheadistä valmisti aluksen varastoon. Sen köli laskettiin 5. joulukuuta 1904 ja alus laskettiin vesille 6. toukokuuta 1905. Laivasto lunasti aluksen vasta 1909 50000 punnalla ja se otettiin palvelukseen onnistuneiden lokakuussa 1909 järjestettyjen koeajojen jälkeen maaliskuussa 1910.
"HMS Test" myytiin 30. elokuuta 1919 romutettavaksi.
HMS Colne (1905)
HMS Colne oli Britannian Kuninkaallisen laivaston River-luokan torpedovenehävittäjä.
Alus tilattiin John I. Thornycroft and Companyltä Chiswickistä osana vuosien 1903–1904 laivasto-ohjelmaa. Sen köli laskettiin 21. maaliskuuta 1904 ja alus laskettiin vesille 21. toukokuuta 1905. Se valmistui vielä samana vuonna 1. heinäkuuta.
"HMS Colne" myytiin 1. tammikuuta 1919 romutettavaksi.
HMS Kennet (1902)
HMS Kennet oli Britannian Kuninkaallisen laivaston River-luokan torpedovenehävittäjä.
Alus tilattiin John I. Thornycroft and Companyltä Chiswickistä osana vuosien 1902-1903 laivasto-ohjelmaa. Sen köli laskettiin 5. helmikuuta 1902 ja alus laskettiin vesille 4. joulukuuta. Se valmistui tammikuussa 1905.
"HMS Kennet" myytiin 11. joulukuuta 1919 romutettavaksi.
HMS Jed (1904)
HMS Jed oli Britannian Kuninkaallisen laivaston River-luokan torpedovenehävittäjä.
Alus tilattiin John I. Thornycroft and Companyltä Chiswickistä osana vuosien 1902-1903 laivasto-ohjelmaa. Sen köli laskettiin 27. maaliskuuta 1903 ja alus laskettiin vesille 16. helmikuuta 1904. Se valmistui tammikuussa 1905.
"HMS Jed" myytiin 29. heinäkuuta 1920 romutettavaksi.
HMS Chelmer (1904)
HMS Chelmer oli Britannian Kuninkaallisen laivaston River-luokan torpedovenehävittäjä.
Alus tilattiin John I. Thornycroft and Companyltä Chiswickistä osana vuosien 1903-1904 laivasto-ohjelmaa. Sen köli laskettiin 11. joulukuuta 1903 ja alus laskettiin vesille 8. joulukuuta 1904. Se valmistui kesäkuussa 1905.
"HMS Chelmer" myytiin 30. kesäkuuta 1920 romutettavaksi.
Motor Man
Motor Man on Loost Koos -yhtyeestä tuttujen Särren ja Väiskin 8. helmikuuta 2012 julkaistu yhteisalbumi. Albumin julkaisi Monsp Records ja siitä tehtiin vain tuhannen kappaleen painos. Särre käyttää albumilla nimeä "Payperwork" ja Väiski nimeä "Andy Gymhill". Levy on Monsp Recordsin sadas julkaisu ja sen kataloginumero on MONSP100.
Bosketti
Bosketti (, italiasta: "bosco", "metsikkö") on alun perin muotopuutarhan eli niin sanotun ranskalaisen puutarhan aiheisiin kuuluva muodollinen puuistutus, johon kuuluu vähintään viisi samaa lajia olevaa puuta, jotka on istutettu joko viisiköksi tai muuten tarkan säännöllisesti riveihin sekä leveys- että pituussuuntaan. Kun puut kasvavat, niiden lehvästöt liittyvät toisiinsa varjoisaksi katokseksi. Puiden runkoja karsitaan usein selkeän istutuskuvion korostamiseksi.
Boskettialueet on perinteisesti päällystetty soralla, sillä aihe kehitettiin ennen ruohonleikkurin keksimistä. Nykyisin bosketteja voidaan nähdä myös nurmialueille perustettuina.
Suureen puutarhaan kuuluvassa metsikössä bosketilla voidaan tarkoittaa myös eräänlaista muodollista huonetta, "cabinet de verdure" , jollaiset muodostavat olennaisen osan André Le Nôtren suunnittelemista Versailles’n palatsin puutarhoista. Nämä puiden ja leikatujen pensaiden muodostamien sienien suojaamat intiimit tilat tarjosivat mahdollisuuden yksityisyyteen julkisen tilan suuressa mittakaavassa toteutettujen istutusalueiden ja käytävien muodollisuudelta. Bosketteihin johti usein vain yksi polku, jossa oli huomaamaton mutka. Versailles’issa näiden myöhempää perinnettä edustavien boskettien koristelua muutettiin usein, mutta useissa nähdään edelleen nerokkaita suihkulähteitä tai allegorisia teemoja edustavia patsaita; ’’ Bosquet de Rocalles’’ sisältää jopa amfiteatterin.
Sakariston ovella
Sakariston ovella on Karl Emanuel Janssonin öljytyö puulle vuodelta 1874. Taiteilijan kuolinvuotenaan maalaama työ, kooltaan 22 × 18,5 cm, lahjoitettiin Ateneumin-taidemuseoon vuonna 1895.
"Sakariston ovella" -työtä pidetään yhtenä taiteilijan omakuvana. Nuutuneen näköinen mies seisoo sakariston ovella katselemassa valoisamman kirkkosalin tapahtumia. Kirkkosalista erottuu yksi istumassa oleva nainen ja kynttiläkruunu. Sekä sakariston että kirkkosalin lattia on lankuista tehty puulattia. Huonetilojen välisen paksun seinän maalaus on kulunut ja kuin pölyinen tunnelma vallitsisi hämärässä sakaristossa.
Karl Jansson oli opiskellut taidemaalausta alkuun Turussa hovimaalari R.W. Ekmanin johdolla. Hän suoritti sitten Tukholman taideakatemian koulun vuosina 1862-1867 ja jatkoi opintojaan Düsseldorfin taideakatemiaissa. Düsseldorf oli muun muassa tunnettu kansankuvauksen keskus. Karl Janssonilla oli myös itsellään talonpoikaisjuuria ja talonpoikaisvaikutteet näkyvät "Sakariston ovella" -maalauksessa.Timo Huusko: Karl Emanuel Jansson: Sakariston ovella. Teoksessa Ateneum- opas. Toim. Timo Huusko, 2007, s.25.
Iceman
Iceman tai The Iceman (”jäämies”) voi tarkoittaa seuraavia:
Apollon ja Marsyas
Apollon ja Marsyas on Walter Runebergin (1838–1920) tekemä marmoriveistos. Kooltaan 200 cm korkea veistos lahjoitettiin heti sen valmistuttua Suomen taideyhdistyksen kokoelmiin vuonna 1874.
Veistoksen aiheena on soittotaitokilpailu valon jumala Apollon ja maallisen Marsyaan välillä. Apollon voittaa kilpakumppaninsa, mitä pidetään samalla henkisen voittona aineellisesta. Näiden vastakkaisuutta veistoksessa kuvataan siten, että lyyraa pitelevä Apollon on veistetty uusklassismin ihannoiman hellenistisen kuvanveiston tavoin ja Marsyas puolestaan barokkityyliin.
Apollon ja Marsyas oli tilaustyö, jonka Helsingin säätyläisnaiset tilasivat tarkoituksenaan lahjoittaa se uuden ylioppilastalon koristukseksi. Teoksen valmistuttua se päätyikin Suomen taideyhdistyksen kokoelmiin, minkä arvellaan johtuvan siitä että teoksen tilaajat pitivät sitä teoksen henkilöiden alastomuuden vuoksi sitä kenties liian uskaliaana ylioppilaille.
Huusko, Timo: Walter Runeberg: Apollon ja Marsyas. Teoksessa "Ateneum-opas". Toim. Timo Huusko, 2007, s. 24.
Genii Capital
Genii Capital on luxemburgilainen sijoitus- ja taloudellinen neuvontayritys. Yrityksen päämaja sijaitsee Howaldissa, Luxemburgissa. Yrityksen perustivat vuonna 2008 Gerard Lopez ja Eric Lux. Yrityksen päätavoitteena on laajamittainen palvelu taloudellisessa neuvonannossa ja sijoituksella eri yrityksille.
16. joulukuuta 2009 yritys osti 75 % Renault F1 -tallin osakkeista. 8. joulukuuta 2010 yritys osti loput 25 % osakkeista myyden ne eteenpäin Group Lotus -yhtiölle, joka ryhtyi Renault-tallin sponsoriksi. Vuonna 2012 yritys toimii Lotus F1 Team -tallin osaomistajana yhdessä Group Lotuksen kanssa. Yritys on toiminut myös Charouz Racing System -tallin sponsorina.
Roux
Roux voi tarkoittaa seuraavia:
Amor kiduttaa sydämiä
Amor kiduttaa sydämiä on Johannes Takasen (1849–1885) veistämä marmoriveistos vuodelta 1881. Tämä Ateneumin taidemuseon kokoelmiin kuuluva veistos on 82 cm korkea.
Veistoksen mallina oli Johannes Takasen Kullervo-poika, jonka Takanen veisti hellyttäväksi amoriksi. Siivekäs pikkupoika pitelee käsissään kolmea sydäntä ja piinaa rakastavaisia, selässään jouset ja nuolet kuten taruaiheeseen kuuluu.
Ortodoksinen kamarikuoro
Ortodoksinen kamarikuoro (The Orthodox Chamber Choir) on vuonna 1995 perustettu sekakuoro. Kuorossa on 25 laulajaa, jotka asuvat eri puolilla Suomea. Ortodoksisen kamarikuoron ohjelmisto sisältää pääsääntöisesti slaavilaista ja suomalaista ortodoksista kirkkomusiikkia 1800-luvulta 2000-luvulle. Konserttien ohella kuoron toimintaan on perustamisesta saakka kuulunut laulaminen ortodoksisissa jumalanpalveluksissa. Kuorolaisissa on sekä musiikin ammattilaisia ja opiskelijoita että harrastajia.
Ortodoksista kamarikuoroa on johtanut sen perustamisesta lähtien dir. cant. Juhani Matsi.
Rakkauden kukka
Rakkauden kukka eli Lumpeenlehtimalja on Ville Vallgrenin (1855-1940) pronssiveistos, korkeus 33 cm, vuodelta 1894. Veistos ostettiin vuonna 1900 Ateneumin taidemuseon kokoelmiin.
Rakkauden kukka kuvaa syleilevää paria lumpeenlehden kukan huipulla, vertauskuvallisesti he ovat rakkauden lakipisteessä. Kaihoisan alastomina he nojaavat tässä toisiinsa pienen kukan päällä seisoessaan. Merkityksellinen pronssipatinakin on Vallgrenin yksityiskohtaista suunnittelua.
Alun perin veistos oli keskimmäinen osa pöytäkoristesarjasta, ja se oli tehty hopeasta. Työ on osa Vallgrenin art nouveau -tuotantoa.
Leena Ahtola-Moorhause: Ville Vallgren: Rakkauden malja (Lumpeenlehtimalja). Teoksessa Ateneum- opas. Toim. Timo Huusko, 2007, s. 34.
HMS Caesar (R07)
HMS Caesar (viirinumero R07) oli Britannian Kuninkaallisen laivaston Ca-luokan hävittäjä.
Alus tilattiin John Brown and Companyltä Clydebankistä nimellä "HMS Ranger" osana 11. hätälaivuetta (). Aluksen nimi vaihdettiin "HMS Caesariksi" amiraliteetin tehtyä päätöksen perustettavana laivueen alusten nimeämisestä Ca-alkuisin nimin. Sen köli laskettiin 3. huhtikuuta 1943 ja alus laskettiin vesille 14. helmikuuta 1944. Alus valmistui 5. lokakuuta 1944.
"HMS Caesar" aloitti 5. lokakuuta 1944 hyväksyntätestit, joiden seurauksena ehdotettiin lisäämään ilmastointia ohjaustiloihin ja tutkahuoneeseen. Alus aloitti testien päätyttyä koulutuksen Scapa Flowssa osana Kotilaivastoa. Marraskuussa koulutuksen päätyttyä se liittyi Kotilaivaston 7. hävittäjälaivueeseen.
Alus suojasi 14. marraskuuta saattuetukialus "HMS Pursueria" ja risteilijä "HMS Euryalusta" yhdessä "HMS Nubianin", "HMS Venuksen" ja "HMS Zephyrin" kanssa. Osaston tehtävänä oli iskeä Norjan rannikon kohteisiin Tromsön edustalla. Operaation aikana upotettiin Saksan laivaston partioalus "V6413". Alus suojasi 29. marraskuuta laivueensa mukana "HMS Bellonaa", "HMS Campaniaa" ja "HMS Nairanaa". Suojauksessa oli lisäksi vielä hävittäjät "HMS Onslow", "HMS Obedient", "HMS Offa", "HMS Oribi", "HMS Onslaught" ja "HMS Orwell". Osaston tehtävänä oli suojata saattuetta JW62 Kuolaan ja se liittyi 1. joulukuuta saattueeseen, jota uhkasi sukellusveneryhmä Stock. Sukellusveneet eivät kuitenkaan löytäneet saattuetta. Sukellusveneryhmä Grube vältettiin hajottamalla seuraavana päivänä saattue. Alus erkani 7. joulukuuta suojausosaston kanssa saattueesta, sen saavuttua ilman tappioita määränpäähänsä.
"HMS Caesar" liittyi 10. joulukuuta suojueen mukana palaavaan saattueeseen RA52. Seuraavana päivänä "HMS Cassandraan" osui Saksan laivaston sukellusveneen "U-365" laukaisema torpedo, joka aiheutti pahaa tuhoa. Norjan laivaston korvetti "KNM Tunsberg Castle" upposi 12. joulukuuta osuttuaan miinaan vieden mukanaan suuren osan miehistöstään. "HMS Nairanan" lentokone upotti 13. joulukuuta "U-365":n. Alus erkani 19. joulukuuta Loch Ewessä saattueesta.
Vuoden 1945 ensimmäisen neljänneksen alus palveli laivueensa mukana osana Kotilaivastoa ja Läntisellä reitillä suojaamassa Atlantilla matkanneita saattueita. Huhtikuussa alus määrättiin ulkomaan palvelukseen, jonka seurauksena se oli huollettavana toukokuusta heinäkuuhun ennen siirtoa Itäiseen laivastoon. Alus lähti elokuussa laivueen kanssa Trincomaleehen.
"HMS Sussex", "HMS Caesar", "HMS Carron" ja "HMS Cavalier" suojasivat Intian 5. divisioonaa kuljettaneen joukkojenkuljetussaattueen Surabajaan. Vuonna 1946 alus palasi Britteinsaarille, jossa se siirrettiin reserviin. Alus päätettiin 1951 modernisoida, mutta työ eteni hitaasti ja aluksen modernisointi saatiin Rosythissä valmiiksi vasta 1960, jonka jälkeen se palautettiin palvelukseen 8. hävittäjälaivueeseen.
Alus palveli lähinnä Kaukoidässä. Se poistettiin palveluksesta kesäkuussa 1965 ja alus sijoitettiin poistolistalle. Aluksen aseistus riisuttiin Chathamissa, jonka jälkeen se myytiin 1966 BISCOlle. Alus hinattiin 6. tammikuuta 1967 romutuksesta vastanneelle Hughes Bolkowille Blythiin.
Patrice Lhôtellier
Patrice Lhôtellier (s. 8. elokuuta 1966 Romilly-sur-Seine) on ranskalainen entinen miekkailija. Hän oli mukana voittamassa kultaa floretin joukkuekilpailussa vuoden 2000 kesäolympialaisissa Sydneyssä.
Lhôtellier kilpaili kesäolympialaisissa 1988 Soulissa ja sijoittui floretin joukkuekilpailussa kuudenneksi. Hän osallistui myös kesäolympialaisiin 1992 Barcelonassa sekä floretin yksilö- (34. sija) että joukkuekilpailusa (7. sija).
Lionel Plumenail
Lionel Plumenail (s. 22. tammikuuta 1967 Bordeaux) on ranskalainen entinen miekkailija. Hän sai hopeaa floretin yksilökilpailussa vuoden 1996 kesäolympialaisissa Atlantassa. Hän kilpaili myös vuoden 2000 kesäolympialaisissa Sydneyssä ja oli mukana voittamassa kultaa floretin joukkuekilpailussa; sen yksilökilpailussa hän jäi 29. sijalle.
Mustafa Maki
Mustafa Kafa-Ismail Maki (s. 17. syyskuuta 1988) on sudanilais-suomalainen jalkapalloilija. Hän on pelipaikaltaan oikea laitalinkki tai laitapuolustaja.
Maki aloitti jalkapallon pelaamisen kotimaassaan Al-Amalin joukkueessa. Suomeen saapumisensa jälkeen hän on pelannut Ykköstä ja Kakkosta VIFK:n riveissä, josta siirtyi kaudeksi 2012 pelaamaan Veikkausliigaa Vaasan Palloseuran riveihin. Toukokuussa 2013 Maki palasi takaisin VIFK:n riveihin.
Mathieu Gourdain
Mathieu Gourdain (s. 4. toukokuuta 1974 Vernon) on ranskalainen entinen miekkailija. Hän kilpaili vuoden 2000 kesäolympialaisissa Sydneyssä ja sai siellä hopeaa sekä säilän yksilö- että joukkuekilpailussa.
Hendrik Kersken
Hendrik ("Henk") Kersken (6. tammikuuta 1880 – 3. joulukuuta 1967) oli alankomaalainen purjehtija. Hän kilpaili vuoden 1928 kesäolympialaisissa Amsterdamissa ja sai kahdeksan metrin luokassa "Hollandialla" hopeaa.
Clarence Hammar
Karl Adolf Clarence Hammar (23. kesäkuuta 1899 Solna – 31. joulukuuta 1989 Haninge) oli ruotsalainen purjehtija. Hän sai vuoden 1928 kesäolympialaisissa Amsterdamissa "Sylvialla" pronssia kahdeksan metrin luokassa. Hän oli Pariisin kesäolympialaisissa 1924 kilpaillut Ranskan kansallisessa monotyypissä ja sijoittunut kuudenneksi.
Otto Gollnhuber
Otto Gollnhuber (9. helmikuuta 1924 – 23. kesäkuuta 1963) oli itävaltalainen jalkapalloilija, joka pelasi Kapfenberger SV:lle. Hän kilpaili vuoden 1952 kesäolympialaisissa Helsingissä ja kuului maansa viidenneksi sijoittuneeseen joukkueeseen.
Thepphithak Chindavong
Thepphithak Chindavong (; s. 2. helmikuuta 1991) on laosilainen uimari. Hän kilpaili vuoden 2008 kesäolympialaisissa Pekingissä ja jäi 90. sijalle miesten 50 metrin vapaauinnissa.
Vilayphone Vongphachanh
Vilayphone Vongphachanh (; s. 6. huhtikuuta 1989) on laosilainen uimari. Hän sijoittui naisten 50 metrin vapaauinnissa 73. sijalle vuoden 2004 kesäolympialaisissa Ateenassa ja sitten 84. sijalle vuoden 2008 kesäolympialaisissa Pekingissä.
Uimahyppyjen Euroopan-mestaruuskilpailut 2011
Uimahyppyjen Euroopan-mestaruuskilpailut järjestettiin vuonna 2011 toisen kerran itsenäisinä kilpailuina. Kilpailut käytiin Italian Torinossa 8.–13. maaliskuuta. Kilpailujen järjestäjänä toimi Euroopan uimaliitto LEN.
Isäntämaa
Krenek Motorsport
Krenek Motorsport on tšekkiläinen pikkuformulatalli. Tallin perusti vuonna 1996 entinen saksan STT Championship sarjan mestari Josef Krenek. Talli on kilpaillut mm Touring Car, Eurocup Formula Renault ja Formula Renault NEC sarjoissa. Talli on voittanut Formula Renault LO luokan mestaruuden vuonna 2007. Nykyään talli kilpailee Formula Renault NEC-sarjassa.
Eturistiriita
Eturistiriidalla tarkoitetaan tilannetta, jossa henkilöllä tai organisaatiolla on useat intressit, rahalliset tai muut, joista yksi saattaa mahdollisesti korruptoida motivaation tai päätöksen tekokyvyn kyseiseltä henkilötä tai organisaatiolta. Eturistiriita voi syntyä esim. työpaikalla, jossa työnantajan työntekijälle kohdistamat velvoitteet voivat aiheuttaa tilanteen, jossa työntekijän on tingittävä omasta edustaan täyttääkseen asetetut velvollisuudet.
Laajemmassa mittakaavassa eturistiriitoja voidaan havaita myös valtioiden välillä esimerkiksi neuvoteltaessa kansainvälisistä sopimuksista. Tällöin esimerkiksi yksittäisen valtion taloudelliset, sotilaalliset tai poliittiset edut saattavat estää yhtenäisen sopimuksen syntymisen.Eturistiriita transparency.fi-sivustolla
Hermann Kreuzer
Hermann Kreuzer oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.
Adolf Stockhausen
Adolf Stockhausen oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.
Gösta Carlsson
Gustaf Vilhelm "Gösta" Carlsson (2. helmikuuta 1906 Uppsala – 5. lokakuuta 1992 Uppsala) oli ruotsalainen pyöräilijä. Hän kilpaili vuoden 1928 kesäolympialaisissa Amsterdamissa ja sai pronssia maantieajossa sekä yksilönä että joukkueen kanssa.
Hjalmar Cedercrona
Hjalmar Axel Fritz Cedercrona (23. joulukuuta 1883 – 24. toukokuuta 1969) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.
Ville Luokkala
Ville Luokkala (1. kesäkuuta 1988 Kokkola) on suomalainen jalkapalloilija, joka edusti kaudella 2014 Ykkösessä pelannutta Valkeakosken Hakaa. Pelipaikaltaan hän on puolustava keskikenttäpelaaja.
Juniorivuotensa Luokkala pelasi Kokkolan Pallo-Veikkojen riveissä. Alkuvuodesta 2009 Luokkala oli neljän kuukauden ajan Kuopion Palloseuran testattavana mutta ei onnistunut vakiinnuttamaan paikkaansa pelaavassa kokoonpanossa, joten edessä oli paluu takaisin Kokkolaan ja KPV:n Ykkösessä pelaavaan miehistöön. Kesällä 2011 hän solmi pelaajasopimuksen Vaasan Palloseuran kanssa. Veikkausliigassa hän debytoi 31. heinäkuuta 2011 ottelussa FF Jaroa vastaan. Kauden 2012 loppuun mennessä Luokkala on pelannut Veikkausliigassa 33 ottelua ja tehnyt niissä yhden maalin.
Silvia Sperber
Silvia Sperber (-"Seiderer"; s. 9. helmikuuta 1965 Erpfting) on Länsi-Saksaa ja Saksaa edustanut entinen ampuja. Hän voitti kultaa 50 metrin vakiopienoiskiväärin asentokilpailussa vuoden 1988 kesäolympialaisissa Soulissa; lisäksi hän sai siellä hopeaa kymmenen metrin ilmakiväärissä. Hän kilpaili myös vuoden 1984 kesäolympialaisissa Los Angelesissa ja vuoden 1992 kesäolympialaisissa Barcelonassa.
Nikuviken
Nikuviken on Keravan kaupungin ulkoilualue, joka sijaitsee Porvoossa meren rannalla.
Alueella on uimaranta ja Keravan Venekerhon ylläpitämä pienvenesatama. Alueella on myös tilausravintola Nikuviken, josta on varattavissa kokoustiloja, saunatiloja sekä juhlapalveluita.
Disney Fantasy
Disney Fantasy on toinen Disney Cruise Line -varustamon omistamista Dream -laivaluokan risteilyaluksista ja se on rakennettu sisarensa Disney Dreamin tavoin Meyer Werftin telakalla Papenburgissa Saksassa. Neistymatkansa Disney Fantasy teki 31. maaliskuuta 2012.
Disney Fantasy on sisaraluksensa kanssa suurimmat laivat, mitä koskaan on rakennettu Meyer Werftin telakalla. Ne ovat myös 40 prosenttia kookkaampia kuin yhtön aikaisemmat alukset Disney Magic ja Disney Wonder.
Disney Fantasyn kotisatama on Port Canaveral, Florida, josta se risteilee Karibialle.
Kuten muissa Disney Cruise Linen laivoissa, Disney Fantasyn sisustuksen suunnittelussa on alusta alkaen otettu erityisesti huomioon perheet.
Keravan Venekerho
Keravan Venekerho on vuonna 1983 perustettu veneseura, joka kuuluu Suomen Veneilyliittoon, Suomen Purjehtijaliittoon sekä Porvoon Meripelastusseuraan. Keravan Venekerhon kotisatama on Porvoossa ja kaikkiaan sillä on noin 80 venepaikkaa. Sen jäsenistö on monialaista ja siihen kuuluu niin purjehtijoita, kalastajia kuin retkeilijöitäkin.
Keravan Venekerhon kotisivut
Jorge Guardiola
Jorge Guardiola Hay (s. 11. syyskuuta 1963 Madrid) on espanjalainen entinen ampuja. Hän sai vuoden 1988 kesäolympialaisissa Soulissa pronssia metsästyshaulikolla. Hän kilpaili myös vuoden 1992 kesäolympialaisissa Barcelonassa.
Porvoon Meripelastajat
Porvoon Meripelastajat - Borgå Sjöräddare ry tekee vapaaehtoista meripelastustyötä Porvoon edustan merialueilla. Yhdistys on perustettu vuonna 2003 jatkamaan Nesteen venekerhon 1970-luvulla käynnistämää meripelastustoimintaa Porvoossa. Jäseniä yhdistyksessä on yli 300 ja sen toimintatarkoituksena on vapaaehtoisten voimin auttaa merihätään joutuneita henkilöitä ja aluksia. Porvoon Meripelastajat on Suomen Meripelastusseuran jäsenyhdistys.
Nesteen venekerho
Nesteen venekerho (lyhenne NVK) on porvoolainen veneseura. Sen jäseniksi voivat liittyä Nesteen tai sen osakkuusyhtiön palveluksessa olevat henkilöt ja heidän perheenjäsenensä. NVK on perustettu 28. toukokuuta 1968 ja sillä on kaksi paikallisostoa, Naantalissa ja Porvoossa. NVK kuuluu jäsenseurana Suomen Purjehtijaliittoon, Suomen Veneilyliittoon sekä Suomen Navigaatioliittoon.
Temple of Thought
Temple of Thought on Poets of the Fallin viides studioalbumi, joka julkaistiin 21. maaliskuuta 2012. Albumilta on julkaistu singlet Cradled in Love, Kamikaze Love ja The Lie Eternal
Albumi nousi Suomen virallisen listan sijalle 3.
Bonus Edition
Luettelo televisiosarjan Pasila jaksoista
Tämä on luettelo televisiosarjan "Pasila" jaksoista.
1. kausi esitettiin 17. helmikuuta – 19. toukokuuta 2007.
2. kausi esitettiin 19. tammikuuta – 6. huhtikuuta 2009.
3. kausi esitettiin 17. tammikuuta – 28. maaliskuuta 2011. 4. kausi esitettiin 7. marraskuuta 2011 – 9. tammikuuta 2012.5. kausi esitettiin 23. tammikuuta – 26. maaliskuuta 2012.
6. kausi esitettiin 27. joulukuuta 2012 – 21. maaliskuuta 2013.
Aiolikastike
Aioli (katalaani: "Allioli", sananmukaisesti "valkosipulia ja öljyä") on kylmä kastike, joka on peräisin Koillis-Espanjasta Katalonian ja Valencian seuduilta. Sen valmistukseen käytetään tavallisesti valkosipulia, munaa, suolaa, sitruunamehua tai etikkaa ja oliiviöljyä, mutta siitä on olemassa erilaisia muunnelmia erilaisin maustein.
Alkuaan aioli valmistettiin siten, että siinä oli vain valkosipulia, oliiviöljyä, joitakin tippoja sitruunamehua ja usein lisänä ruokasuolaa. Eräs mahdollisuus valmistaa tällaista majoneesikastiketta on käyttää siihen vedessä liuotettua leivänsisusta tai uuniperunan sisusta, kananmunan keltuaista, oliiviöljyä, sitruunamehua, valkosipulia, pippuria, sahramia ja suolaa.
Provencessa aiolia tarjotaan keitettyjen vihannesten, keitetyn kalan ja keitetyn munan kanssa. Usein sitä käytetään esimerkiksi keittojen lisäkkeenä. Valenciassa alioli on tavallinen paellan lisäke, ja sitä syödään myös vaalean leivän kanssa. Aïoli on myös yleinen lisäke suositussa tapasruokalajissa "patatas bravas".
Perisyklinen reaktio
Perisyklinen reaktio on kemiallinen reaktio, joka tapahtuu konjugoituneen syklisen transitiotilan kautta yhtäaikaisprosessina. Perisyklisiä reaktioita ovat muun muassa elektrosykliset reaktiot, keletrooppiset reaktiot, sigmatrooppiset toisiintumiset ja sykloadditiot.
Perisyklisten reaktioiden tapahtumiselle on tärkeää, että molekyyliorbitaalien symmetria on oikea, mutta perisyklisissä reaktioissa ei ole samalla tavoin nukleofiilisiä tai elektrofiilisiä komponentteja kuin ionimekanismilla tapahtuvissa reaktioissa. Koska perisykliset reaktiot ovat yhtäaikaisprosesseja mitään välituotteita ei muodostu. Reaktiot, joissa transitiotila on aromaattinen ovat suosituimpia ja matalammalla energialla, kuin antiaromaattiset transitiotilat.
Perisykliset reaktiot voivat tapahtua joko lämmityksen tai valolla säteilytyksen vaikutuksesta eli termisesti tai fotokemiallisesti. Yleensä reaktioissa ei tarvita katalyyttiä, mutta siirtymämetallit voivat katalysoida reaktioita. Tämä johtuu todennäköisesti metallien d-orbitaalien osallistumisesta. Lewis-hapot voivat katalysoida perisyklisiä reaktioita joko suoraan tai muuttaa reaktiomekanismin vaihettaiseksi. Tällöin ei kuitenkaan ole kyseessä määritelmän mukaisesti aito perisyklinen reaktio. Perisykliset reaktiot ovat usein stereospesifisiä ja muodostuvan tuotteen stereokemia riippuu vuorovaikuttavien molekyyliorbitaalien symmetriasta.
Luonnossa esiintyy muutamia perisyklisiä reaktioita. Esimerkiksi korismaattimutaasientsyymi katalysoi [3,3]-sigmatrooppista toisiintumista, jonka seurauksena korismiinihaposta muodostuu prefeenihappoa. D- ja D-vitamiinit muodostuvat 7-dehydrokolesterolista elektrosyklisen renkaanavautumisreaktion tuotteina. Lisäksi luonnossa ja ihmiselimistössä tapahtuu eräitä sykloadditioita, joita voivat katalysoida muun muassa entsyymit ja vasta-aineet.
Hurrikaani Betsy
Hurrikaani Betsy oli elo-syyskuussa 1965 Karibianmerellä muodostunut hurrikaani, joka eteni Yhdysvaltojen sisämaahan ja laantui Ohiossa.
27. elokuuta 1965 Leewardsaarten itäpuolella havaittiin matalapaine, joka myöhään samana päivänä voimistui trooppiseksi myrskyksi ja sai nimen Betsy. Sen tuulet voimistuivat hurrikaaniluiokkaan 29. päivän iltana. Betsy kulki länsi-luoteeseen lähes 6,7 metrin sekuntivauhtia. 28. päivänä sen nopeus voimistui ja se kulki Pienten Antillien myötäisesti lähes 8,9 m/s. 29. päivänä, 322 kilometriä Puerto Ricon San Juanista pohjois-koilliseen, Betsyn vauhti alkoi hidastua. 1. syyskuuta se kääntyi länteen ja saavutti jälleen hirmumyrskyn voimakkuuden. 7. syyskuuta myrsky kulki aivan Nassaun ohi. 8. ja 9:nnen päivien välisenä yönä Betsy kulki Florida Keysin läpi. Se oli silloin suuri trooppinen sykloni.
Meksikonlahdella Betsy voimistui ja 9:ntenä päivänä se iski kaakkoiseen Louisianaan. Se pysyi hurrikaanina varsin pitkään sisämaahan mennessään. Pohjois-Louisianassa se heikentyi trooppiseksi myrskyksi ja Memphisiin saapuessaan se oli enää trooppinen matalapaine. Betsy aiheutti Mississippin ja Ohiojokien jokilaaksoihin tulvat. Eteläisessä Ohiossa se laantui.
Lassi Huuskonen
Lassi Huuskonen (s. 2. marraskuuta 1979) on suomalainen entinen mäkihyppääjä. Urallaan hän edusti Puijon Hiihtoseuraa. Kansainvälisen uransa hän aloitti vuonna 1997, jolloin hän oli junioreiden MM-kilpailuissa voittamassa joukkuekilpailun hopeaa Matti Hautamäen, Jussi Hautamäen ja Lauri Hakolan kanssa. Ensimmäistä kertaa Hakola pääsi hyppäämään Maailmancupissa marraskuussa 2000 ollen Kuopion kisassa sijalla 15. Se jäi hänen parhaaksi sijoituksekseen sillä kaudella, joten loppukausi sujui Continental Cupissa. Hyvät otteet Continental Cupin puolella (lopputuloksissa kolmas) nostivat Huuskosen seuraavaksi kaudeksi takaisin Maailmancupia kiertävään maajoukkueeseen. Tuloksena 62. sija kauden kokonaistuloksissa ja oli aika jatkaa uraa Continental Cupin puolella, jossa hän jatkoikin aina vuoteen 2004 saakka. Huuskosen kansainvälinen ura päättyi lopulta Universiadeihin tammikuussa 2005.
Ceilometri
Ceilometri on optinen pilvenkorkeusmittari, joka mittaa pilvien korkeutta pilven alareunasta maan pintaan. Laite käyttää infrapunalaseria, joka lähettää säteen ylös taivaalle. Lähetetyn ja pilvestä heijastuneen laserpulssin välisestä aikaerosta voidaan laskea pilven korkeus. Jotkut laitteet pystyvät tunnistamaan useampia pilvikerroksia. Ceilometriä käyttävät mm. säähavaintoasemat, lentokentät, laivat ja öljynporauslautat.
Lähetin lähettää lasersädettä taivaalle lyhyissä nanosekunneissa mitattavissa pulsseissa, jotka heijastuvat pilven alareunasta takaisin laitteen vastaanottimeen. Laitteen ohjelmisto käsittelee säteen ja laskee säteen matka-ajasta pilven korkeuden, joka on maasta pilven alareunaan. Joitakin ceilometrejä voidaan asentaa vinoon haittaamatta laitteen toimintaa, ettei laitteen ikkuna ole niin altis säälle.
Sean Ali Stone
Sean Ali Stone (s. 1984) on amerikkalainen elokuvaohjaaja , tuottaja , kuvaaja , käsikirjoittaja ja näyttelijä .
Alan Docking Racing
Alan Docking Racing on brittiläinen pikkuformulatalli. Tallin perusti vuonna 1975 australialainen Alan Docking. Talli on voittanut kolme kuljettajien mestaruutta Britannian F3-sarjassa vuosina 1976, 1977 ja 2002. Vuonna 2011 talli voitti Superleague Formula-sarjan mestaruuden. Talli on kilpaillut mm Formula 2, A1 Grand Prix, Britannian Touring Car, FIA GT3 Championship ja Britannian Formula Ford-sarjoissa. Tallin kuljettajina ovat ajaneet mm Mika Salo, Hideki Noda, Ricardo Rosset, Mark Webber, Jacques Villeneuve, Heinz-Harald Frenzen ja Marcos Ambrose. Nykyään talli kilpailee FIA World Endurance Championship sarjassa ja LMP2 luokassa Le Mans Series sarjassa.
Umpilisäketulehdus
Umpilisäketulehdus (lääketieteessä myös "appendisiitti") on umpilisäkkeen tulehdus, jota kutsutaan arkikielessä umpisuolentulehdukseksi, vaikka umpisuoli on oikeasti eri asia kuin umpilisäke ja vain harvoin tulehtuu. Nykyään myös lääkärit ja Terveyskirjasto.fi kuitenkin joskus käyttävät tätä arkikielen termiä potilaiden kanssa, jotta potilaat tietävät, mistä sairaudesta oikein on kyse.
Umpilisäkkeentulehduksen yleisimpiä oireita ovat kuume, kylkikipu, oksentelu, pahoinvointi, ripuli, ruokahaluttomuus, ummetus, vatsakipu ja vatsan turvotus.
Umpilisäketulehdus on umpilisäkkeen tukkeutumisesta johtuva tulehdussairaus, jota esiintyy noin 7 prosentilla ihmisistä ja useimmiten 10–30-vuotiailla. Tulehduksen taustana on usein hapenpuute umpilisäkkeessä tai umpilisäkkeen ontelon tukkeutuminen.
Tulehdus lievenee joskus itsestään, mutta umpilisäke joudutaan usein leikkaamaan. Leikkauksia tapahtuu Suomessa vuosittain noin 10 000. Myös pelkkä antibioottihoito saattaisi olla toimiva ratkaisu. Nykyäänkin esimerkiksi koteloituneissa tapauksissa antibioottia käytetään valikoidusti ennen leikkausta.
Puhjennut tulehtunut umpilisäke johtaa hengenvaaralliseen vatsakalvontulehdukseen, joten yleensä sairautta ei saa jättää hoitamatta.
Pierre Rodocanachi
Pierre André Emmanuel Rodocanachi (s. 2. lokakuuta 1938 Pariisi) on ranskalainen entinen miekkailija. Hän kilpaili vuoden 1964 kesäolympialaisissa Tokiossa ja oli siellä mukana saamassa pronssia floretin joukkuekilpailussa.
Zbigniew Skrudlik
Zbigniew Andrzej Skrudlik (s. 12. toukokuuta 1934) on puolalainen entinen miekkailija. Hän oli mukana saamassa floretin joukkuekilpailussa hopeaa vuoden 1964 kesäolympialaisissa Tokiossa ja sitten pronssia vuoden 1968 kesäolympialaisissa Méxicossa.
Jacky Courtillat
Jacques "Jacky" Courtillat (s. 8. tammikuuta 1943 Melun) on ranskalainen entinen miekkailija. Hän oli mukana saamassa floretin joukkuekilpailussa pronssia vuoden 1964 kesäolympialaisissa Tokiossa. Hän kilpaili myös vuoden 1960 kesäolympialaisissa Roomassa.
Giampaolo Calanchini
Giampaolo Calanchini (4. helmikuuta 1937 Argenta – 19. maaliskuuta 2007 Bologna) oli italialainen miekkailija. Hän oli mukana saamassa säilän joukkuekilpailussa pronssia vuoden 1960 kesäolympialaisissa Roomassa ja sitten hopeaa vuoden 1964 kesäolympialaisissa Tokiossa.
Gianni Lonzi
Gianni Lonzi (s. 4. elokuuta 1938 Firenze) on italialainen entinen vesipalloilija. Hän kilpaili vuoden 1960 kesäolympialaisissa Roomassa ja voitti joukkueineen kultaa. Hän osallistui myös kesäolympialaisiin 1964 Tokiossa ja kesäolympialaisiin 1968 Méxicossa kuuluen molemmilla kerroilla neljänneksi sijoittuneeseen joukkueeseen. Hänen puolisonsa on Antonella Ragno-Lonzi.
Árpád Bárány
Árpád Bárány (s. 24. kesäkuuta 1931 Budapest) on unkarilainen entinen miekkailija. Hän oli mukana voittamassa kultaa kalvan joukkuekilpailussa vuoden 1964 kesäolympialaisissa Tokiossa. Hän sijoittui siinä myös joukkueineen neljänneksi vuoden 1960 kesäolympialaisissa Roomassa.
Ryszard Zub
Ryszard Zub (24. maaliskuuta 1934 Gołogóry – 11. tammikuuta 2015 Padova, Italia) oli puolalainen miekkailija. Hän sai säilän joukkuekilpailussa hopeaa vuoden 1956 kesäolympialaisissa Melbournessa ja uudelleen vuoden 1960 kesäolympialaisissa Roomassa. Lisäksi hän sai siinä pronssia vuoden 1964 kesäolympialaisissa Tokiossa. Hän osallistui vuonna 1960 Roomassa myös säilän yksilökilpailuun.
Zub muutti vuonna 1968 Italiaan, jossa hän työskenteli valmentajana. Hän kuoli 80-vuotiaana Padovassa 11. tammikuuta 2015.
Andrzej Piątkowski
Andrzej Ryszard Piątkowski (22. lokakuuta 1934 Varsova – 11. kesäkuuta 2010 Varsova) oli puolalainen miekkailija. Hän sai hopeaa säilän joukkuekilpailussa sekä vuoden 1956 kesäolympialaisissa Melbournessa että vuoden 1960 kesäolympialaisissa Roomassa. Lisäksi hän sai siinä pronssia Tokion kesäolympialaisissa 1964; siellä hän osallistui myös säilän yksilökilpailuun.
Boris Melnikov
Boris Borisovitš Melnikov (; s. 16. toukokuuta 1938 Pietari) on entinen Neuvostoliittoa edustanut miekkailija. Hän kilpaili vuoden 1964 kesäolympialaisissa Tokiossa ja oli siellä mukana voittamassa kultaa säilän joukkuekilpailussa.
Pierluigi Chicca
Pierluigi Chicca (22. joulukuuta 1937 Livorno – 18. kesäkuuta 2017 Rooma) oli italialainen miekkailija. Hän saavutti säilän joukkuekilpailussa olympiapronssia Roomassa 1960 ja olympiahopeaa sekä Tokiossa 1964 että Méxicossa 1968. Roomassa ja Tokiossa hän osallistui lisäksi säilän yksilökilpailuun. MM-kilpailuista Chicca saavutti säilän joukkuekilpailun hopeaa vuonna 1965.
Giancarlo Serenelli
Giancarlo "Gato" Serenelli Pellechia (s. 10. heinäkuuta 1981 Caracas) on venezuelalainen moottoriurheilija. Karting-uran jälkeen Serenelli ajoi Formula Fordia kotimaassaan Venezuelassa voittaen ensimmäisen mestaruutensa vuonna 2000. Hän kilpaili vuonna 2001 Italian Formula Renault-sarjassa. Vuonna 2002 hän palasi takaisin Formula Fordiin voittaen jälleen mestaruuden. Vuonna 2007 Serenelli kilpaili Formula Renault 2.0 Panam GP-sarjassa sijoittuen loppupisteissä toiseksi. Vuonna 2008 Serenelli voitti LATAM Challenge Series-sarjan mestaruuden. Vuonna 2009 hän oli sarjan toinen ja vuodet 2010 ja 2011 hän voitti sarjan mestaruudet. Vuonna 2012 Serenelli ajoi Auto GP World Series-sarjassa sijoittuen sarjan 12:ksi keräten 34 pistettä. Samana vuonna hän kilpaili GP2-sarjassa Venezuela GP Lazarus-tallissa saavuttamatta pisteitä. Hänet korvattiin loppukaudesta René Binderillä.
Nicolae Timofti
Nicolae Timofti (s. 22. joulukuuta 1948) on moldovalainen, Moldovan valtionyliopistosta valmistunut juristi ja Moldovan entinen presidentti. Hänet nostettiin puoluepolitiikan ulkopuolelta maansa presidentin virkaan osana useita vuosia jatkuneen poliittisen umpikujan ratkaisua vuonna 2012. Ennen presidentin tehtävää hän toimi 35 vuotta erilaisissa tuomarintehtävissä.
Timofti voitti Moldovan parlamentissa maaliskuussa 2012 suoritetun presidentinvaalin saaden 62 ääntä 101 äänestä, yhden yli vaaditun vähimmäismäärän. Presidentti Vladimir Voroninin jätettyä virkansa syyskuussa 2009 maalla ei ollut vaaleilla valittua presidenttiä ennen maaliskuun 2012 presidentinvaalia, vaan maata johti virkaatekevä presidentti. Syynä tähän oli osaltaan Moldovan tuolloinen perustuslaki, joka edellytti valittavalta henkilötä 3/5 kannatusta parlamentissa. Vuoden 2010 parlamenttivaaleissa eurooppavastainen ja Venäjä-myönteinen Moldovan kommunistipuolue saavutti 42 edustajapaikkaa, jolloin se pystyi estämään uuden, itselleen epäedulliseksi katsoman presidentin valinnan. Tilanne laukesi muutaman kommunistipuolueen edustajan vaihdettua kantaansa. Sittemmin 3/5 määräenemmistövaatimuksesta on perustuslaissa luovuttu.
Armand Apell
Armand Apell (16. tammikuuta 1905 Strasbourg – 3. heinäkuuta 1990 Strasbourg) oli ranskalainen nyrkkeilijä. Hän kilpaili vuoden 1928 kesäolympialaisissa Amsterdamissa ja sai siellä hopeaa kärpässarjassa.
Piero Toscani
Piero Toscani (28. heinäkuuta 1904 Milano – 23. toukokuuta 1940 Rogoredo) oli italialainen nyrkkeilijä. Hän kilpaili vuoden 1928 kesäolympialaisissa Amsterdamissa ja voitti siellä kultaa keskisarjassa.
Rudolph Tesiny
Rudolph Tesiny (4. helmikuuta 1881 New York, New York – 29. huhtikuuta 1926 Staten Island, New York) oli yhdysvaltalainen painija, joka edusti New Yorkin St. George's AC:ia. Hän kilpaili vuoden 1904 kesäolympialaisissa Saint Louisissa ja sai siellä hopeaa 65.8 kg -luokassa. Monien lähteiden mukaan hänen sukunimensä oli Tesing, mutta hänen allekirjoituksensa perusteella se oli Tesiny.
Albert Zirkel
Albert Conrad (”Al”) Zirkel (23. lokakuuta 1884 Newark – helmikuu 1945 Newark) oli yhdysvaltalainen painija. Hän kilpaili vuoden 1904 kesäolympialaisissa Saint Louisissa ja sai siellä pronssia 65,8 kg -luokassa.
Tonino Guerra
Tonino Guerra (16. maaliskuuta 1920 Santarcangelo di Romagna – 21. maaliskuuta 2012) oli italialainen runoilija, kirjailija ja käsikirjoittaja. Hän teki yhteistyötä maailman merkittävimpien ohjaajien kanssa.
Guerran oppi-isä oli Cesare Zavattini, käsikirjoittaja joka määritteli Italian neorealismin tyylin ja käytännöt. Hän poikkeaa suuresta mentoristaan siten, että Zavattini veti ohjaajat, joiden kanssa hän työskenteli, oman sosiaalisen ja moraalisen pohdiskelunsa piiriin, Guerra taas auttoi ohjaajaa edistämään tämän omaa ajatusta.
Guerra työskenteli ohjaajien kanssa, joilla on ollut hyvin erilaiset esteettiset, yhteiskunnalliset, poliittiset ja elokuvalliset identiteetit. Näitä ohjaajia ovat olleet Michelangelo Antonioni ja tämän elokuva "Seikkailu", "Yö", "Kuumetta", "Punainen erämaa", "Blow-up", "Zabriskie Point" ja "Identificazione di una donna", Federico Fellini ja tämän elokuva "Amarcord", Theo Angelopoulos ja tämän elokuvat "Usvainen maisema", "Ikuisuus ja päivä" ja "", Andrei Tarkovski ja tämän elokuvat "Nostalgia" sekä Francesco Rosi ja tämän äärimmäiset poliittiset elokuvat "Il caso Mattei", "Susilauma" ja "Arvokkaita ruumiita".
Tatjana Logunova
Tatjana Jurjevna Logunova (; s. 3. heinäkuuta 1980 Moskova) on venäläinen miekkailija. Hän voitti kalvan joukkuekilpailussa kultaa sekä vuoden 2000 kesäolympialaisissa Sydneyssä että vuoden 2004 kesäolympialaisissa Ateenassa. Lisäksi hän tuli kalvan yksilökilpailussa Sydneyssä 2000 4. ja Ateenassa 2004 13. sijalle.
Logunova kilpaili vuoden 2008 kesäolympialaisissa Pekingissä vain kalvan yksilökilpailussa jääden 17. sijalle.